laion/Wikipedia-Exotic huggingface dataset:
צבי יוכמן

צבי (צביקה) אפרים יוכמן (נולד ב-30 ביוני 1959, ירושלים) הוא רואה חשבון ואיש עסקים ישראלי, מייסד ושותף מנהל (ביחד עם ניר דגן) בקרן השקעות סקיי. לפני שהקים את קרן השקעות סקיי, היה יוכמן שותפו של פרופסור יצחק סוארי במשרד הייעוץ "סוארי-יוכמן", והתמחה בהבראת חברות בקשיים. צבי אפרים יוכמן נולד לחנה ומרדכי יוכמן (הוכמן) בשנת 1959 בירושלים. אביו היה מנהל החשבונות הראשי של קרן קיימת לישראל. אחיו הוא שלום הוכמן, פרופ' למימון ובעברו מנכ"ל בנק מרכנתיל. שירת בצה"ל בחיל התותחנים. בשנת 1984 סיים את לימודיו באוניברסיטה העברית לתואר ראשון בחשבונאות וכלכלה, ובשנת 1986 סיים את התואר השני במינהל עסקים באוניברסיטה העברית, עם התמחות במימון וחשבונאות, בהצטיינות. בשנת 1987 תואר במשפטים, גם כן באוניברסיטה העברית. צבי יוכמן נשוי לאביבה ואב לארבעה. מתגורר בירושלים. בשנת 1999 עזב יחד עם פרופסור יצחק סוארי את משרד רואי החשבון סומך חייקין ושות', לשם הקמת משרד הייעוץ "סוארי ושות'", שם היה פעיל עד להקמת קרן ההשקעות סקיי. יוכמן התמחה בתוכניות הבראה, ובתוך כך עסק באחדים מתיקי פשיטת הרגל המורכבים שהיו במדינה – הסדר הקיבוצים וניהול מלאי החירום של החיטה במדינה (אולגס) ועוד. אחד מתיקי ההבראה הגדולים אותם ניהל היה של חברת הכבלים תבל. בשנת 2002 מונה יוכמן כנאמן לחברת הכבלים תבל, וכמנהל מיוחד כדי לעזור לחברה מול התביעה והחובות שהיו לה. יוכמן ליווה את פרשת תבל מתחילתה (ביחד עם ניר דגן, שהפך בהמשך לשותפו להקמת קרן סקיי). כאשר החברה נכנסה להליכי הקפאת הליכים, הוביל יוכמן מהלך של הבראה לחברה, והגיע להסדרים עם נושיה. בין השנים 1990 ל-1999 שימש כמרצה למימון באוניברסיטה העברית, לתלמידי תואר ראשון ושני בחשבונאות ומינהל עסקים. משנת 1994 ועד 1999 היה חבר הדירקטוריון ויו"ר ועדת השקעות בקופות הגמל של בנק המזרחי המאוחד בעיימ. בשנים 1995 ועד 1997 היה מנכ"ל קבוצת הבניה "מריו לזניק", שנסחרה בבורסה. בנוסף לאלו, יוכמן מכהן כיו"ר בהתנדבות של ועדת הבנייה של יד ושם, וכיו"ר ועדת הבנייה של הספרייה הלאומית ירושלים. בשנת 2005 הקים יוכמן יחד עם ניר דגן ויצחק סוארי את קרן השקעות סקיי, שהיא קרן השקעות פרטית, המנהלת הון של יותר מ-800 מיליון דולר, בארבע קרנות, שגויסו בעיקר ממשקיעים מוסדיים בישראל ומחוצה לה. יוכמן הוא יו"ר חברת אייקון גרופ, שקרן ההשקעות סקיי היא בעלת השליטה העיקרית בה. מדיה וקבצים בנושא צבי יוכמן בוויקישיתוף מבחר כתבות על צבי יוכמן, באתר כלכליסט מבחר כתבות על צבי יוכמן, באתר גלובס מבחר כתבות על צבי יוכמן, באתר ביזפורטל ליטל דוברוביצקי, צבי יוכמן יקבל 1.4 מיליון דולר כמפרק תבל, באתר ynet, 25 במאי 2005 עירן פאר, ‏קבוצת סוארי-יוכמן מקימה קרן השקעות בהיקף 100 מיליון דולר, באתר גלובס, 3 במרץ 2005 יעל בן ישראל, ‏"ממליץ לכל אחד שנכנס לעולם העסקים ללמוד ראיית חשבון", באתר גלובס, 11 בספטמבר 2018 יצחק דנון, ‏אחרי 15 שנה: הסתיים הליך הפירוק של חברת אולגס, באתר גלובס, 20 ביולי 2008 קרן צוריאל-הררי, ‏רו"ח יוכמן, המנהל המיוחד של תבל: "לעיתים אני מעדיף פירוק מפעיל על פני נאמנות", באתר גלובס, 12 בפברואר 2003 אורה קורן, רו"ח צבי יוכמן וניר דגן משוכנעים כי עם נסיונם יוכלו להקים קרן פרטית להשקעות שתהיה יעילה ורווחית, באתר TheMarker‏, 18 בנובמבר 2005 מיכאל רוכוורגר, מנכ"ל אזורים התפטר בעקבות השתלטות בנק מזרחי טפחות, באתר הארץ, 23 באפריל 2009 עמי גינזבורג, ‏לזניק בניין - מריו לזניק יוותר על הבונוס ויקבל 65 אלף שקל בחודש, באתר גלובס, 4 בנובמבר 1996
דניאל סטול

דניאל סטול (בשוודית: Daniel Ståhl; נולד ב-27 באוגוסט 1992) הוא אתלט שוודי, האלוף האולימפי (טוקיו 2020), אלוף העולם (דוחה 2019), סגן אלוף עולם (לונדון 2017) וסגן אלוף אירופה (ברלין 2018) בזריקת דיסקוס. בשנים 2016–2019 דורג ראשון בעולם. מדורג במקום הרביעי בכל הזמנים בזריקת דיסקוס (71.86 מטר). בילדותו היה סטול שחקן הוקי קרח. כשהיה בן 15 פרש ושנה לאחר מכן החל להתאמן באתלטיקה. סטול מעיד כי בתחילה הוא לא התייחס אל זריקת הדיסקוס ברצינות, אך לאחר שהתחרה באליפות שוודיה ב-2011, שיפר את שיאו האישי בצורה ניכרת וזכה לתשואות מהקהל, הוחדרה בו מוטיבציה להתאמן יותר. מאוחר יותר באותה שנה חבר למאמנו הנוכחי, וסטין הפסטיינסון. באליפות העולם שנערכה בבייג'ינג באוגוסט 2015 סיים סטול במקום חמישי בזריקת דיסקוס בתוצאה של 64.73 מטר. באליפות אירופה שנערכה באמסטרדם בתחילת יולי 2016 סיים סטול במקום חמישי בזריקת דיסקוס בתוצאה של 64.77 מטר. באולימפיאדת ריו דה ז'ניירו (2016) הוא סיים במקום 14 בזריקת דיסקוס בתוצאה של 62.26 מטר. בתחרות שנערכה בסולנטנה ב-29 ביוני 2017 קבע סטול בזריקת דיסקוס שיא שוודיה חדש של 71.19 מטר תוצאה שדירגה אותו במקום התשיעי בכל הזמנים. באליפות העולם שנערכה בלונדון באוגוסט אותה שנה הוא זכה במדליית כסף בזריקת דיסקוס בתוצאה של 69.19 מטר, אחרי אנדריוס גודזיוס מליטא (69.21 מטר) ולפני מייסון פינלי מארצות הברית (68.03 מטר). באליפות אירופה שנערכה בברלין ב-2018 זכה סטול במדליית כסף בזריקת דיסקוס בתוצאה של 68.23 מטר, אחרי אנדריוס גודזיוס (68.46 מטר) ולפני לוקאס וייסהיידינגר מאוסטריה (65.14 מטר). בתחרות שנערכה בשוודיה בחודש יוני, שיפר סטול את שיאו השוודי לאחר שזרק את הדיסקוס למרחק של 71.86 מטר, תוצאה שמדרגת אותו במקום הרביעי בכל הזמנים, ביחד עם יורי דומצ'ב מברית המועצות. באליפות העולם שנערכה בדוחה בספטמבר 2019 זכה סטול במדליית זהב בזריקת דיסקוס בתוצאה של 67.59 מטר, לפני פדריק דקרס מג'מייקה (66.94 מטר) ולוקאס וייסהיידינגר (66.82 מטר). באולימפיאדת טוקיו (2020) זכה סטול במדליית זהב בזריקת דיסקוס בתוצאה של 68.90 מטר, לפני בן ארצו סימון פטשון (67.39 מטר) ולוקאס וייסהיידינגר (67.07 מטר). הדיפת כדור ברזל: 19.38 מטר (2016) זריקת דיסקוס: 71.86 מטר (2019) מדיה וקבצים בנושא דניאל סטול בוויקישיתוף דניאל סטול, ברשת החברתית פייסבוק דניאל סטול, ברשת החברתית אינסטגרם דניאל סטול, באתר הוועד האולימפי הבין-לאומי דניאל סטול, באתר olympedia.org דניאל סטול, באתר התאחדות האתלטיקה הבין-לאומית דניאל סטול, באתר ליגת היהלום דניאל סטול, באתר Track and Field (גברים) THAT MOMENT WHEN… STAHL CELEBRATED HIS FIRST 55-METRE THROW, באתר התאחדות האתלטיקה הבינלאומית.
DMT

Discrete Multitone Transmission (ראשי תיבות: DMT) שיטת אפנון המדמה מספר רב של משדרי ומקלטי QAM. בניגוד ל-OFDM בה כל משדר מקבל את אותה כמות תעבורה, ב-DMT כל משדר מקבל כמות תעבורה ביחס לאיכות הערוץ עליו עובד משדר זה. לשם יצירה של מספר רב של מקלטים/משדרים, משתמשים במקלט בהתמרת פורייה על ידי FFT ובמשדר בהתמרת פורייה הפוכה (IFFT). התקן מחלק את האות על קו התקשורת באופן הבא: תדרים 0-4.312KHz: מאפשרים טלפוניה רגילה, כגון שיחות, משלוח פקס וכו'. תדרים 4.3-25KHz: תדרים שאינם נמצאים בשימוש. תדרים 25-138KHz: משמשים להעברת נתונים בערוץ "העולה" מהצומת תדרים 138-1100KHz: משמשים להעברת נתונים בערוץ "היורד" אל הצומת תקן ה-DMT משמש את חברת בזק ב-ADSL ישראל, והוא מחלק את קו הטלפון ל-256 ערוצים, כשכל ערוץ בגודל של 4.312KHz. בעזרת התקן הנ"ל, מתאפשר ביצוע מספר פעולות בו זמנית על קו הטלפון, כגון ביצוע שיחות רגילות ושימוש באינטרנט. התקן מובנה בתוך המודם הביתי שניתן על ידי בזק.
פרלאן מנדי

פרלאן מנדי (בצרפתית: Ferland Mendy; נולד ב-8 ביוני 1995) הוא כדורגלן צרפתי, המשחק בעמדת המגן השמאלי בריאל מדריד ובנבחרת צרפת. מנדי נולד במולאן-אן-איוולין שבצרפת, להורים ממוצא סנגלי. בגיל 15 מנדי הושב על כיסא גלגלים ונאמר לו כי לא יוכל לשחק כדורגל אי פעם בעתיד.[דרוש מקור] בעונת 2016/2017 שיחק בקבוצת לה הבר מהליגה השנייה, בה ערך 35 הופעות. ב-19 באוגוסט 2016 כבש את שערו הראשון בקבוצה בהפסד 1–3 לטרואה במסגרת הליגה השנייה. ב-29 ביוני 2017 חתם באולימפיק ליון מליגה הראשונה על חוזה לחמש שנים תמורת חמישה מיליון אירו. הוא כבש את שערו הראשון בקבוצה ב-15 בספטמבר במשחק מול קן במסגרת הליגה. ב-19 ביוני 2019 חתם בריאל מדריד על חוזה לשש שנים. הוא ערך את הופעת הבכורה שלו בריאל מדריד ב-1 בספטמבר 2019, במשחק במסגרת הליגה הספרדית מול ויאראל אשר הסתיים בתיקו 2-2. ב-12 בינואר 2020 היה שותף לזכייה של ריאל מדריד בסופר קאפ הספרדי, כששיחק בשני המשחקים, חצי הגמר והגמר. ב-13 ביולי 2020 כבש שער בכורה במשחק מול גרנדה. בנובמבר 2018 זומן מנדי לבחרת צרפת וערך את הופעתו הראשונה ב-20 בנובמבר 2018, כאשר נכנס כמחליף במסגרת משחק ידידות מול נבחרת הולנד. נכלל בסגל נבחרת צרפת לטורניר יורו 2024. ריאל מדריד הסופר קאפ הספרדי (2): 2019/2020, 2021/2022 אליפות ספרד (3): 2019/2020, 2021/2022, 2023/2024 ליגת האלופות (2) : 2021/2022, 2023/2024 הסופר קאפ האירופי (2) : 2022, 2024 נבחרת השנה של הליגה הצרפתית הראשונה: 2017/2018, 2018/2019 מדיה וקבצים בנושא פרלאן מנדי בוויקישיתוף פרלאן מנדי, ברשת החברתית אקס (טוויטר) פרלאן מנדי, באתר Transfermarkt פרלאן מנדי, באתר Soccerway פרלאן מנדי, באתר BDFutbol פרלאן מנדי, באתר WorldFootball.net פרלאן מנדי, באתר National Football Teams פרלאן מנדי, באתר FootballDatabase.eu פרלאן מנדי, באתר ESPN פרלאן מנדי הוצג בריאל מדריד: "גאה לחתום במועדון הגדול בעולם", באתר וואלה, 19 ביוני 2019 סגל הנבחרת בחשבון הטוויטר הרשמי של נבחרת צרפת, 16 במאי 2024 (בצרפתית)
לורין את קלמנט

לורין את קלמנט (בצ'כית: Laurin & Klement) הייתה חברה לייצור אופניים, אופנועים, ומכוניות אשר נוסדה בשנת 1895 בעיר מלאדה בולסלאב בממלכת בוהמיה, באוסטרו-הונגריה, על ידי חלוצי תעשיית הרכב הצ'כי האחים "ואצלב לורין" (אנ') (1865-1930) ו"ואצלב קלמנט" (אנ') (1868-1938). בשנת 1925 סקודה השתלטה על "לורין את קלמנט". בשנת 1895 ייסדו האחים ואצלב את חברת "לורין את קלמנט" (על שם שמם הפרטי) אשר עסקה בייצור אופניים ואופנועים כולל תלת-אופן. בשנת 1905 החלה "לורין את קלמנט" ליצר מכוניות באוסטרו-הונגריה, והחברה הפכה במהרה ליצרנית הרכב הגדולה ביותר באימפריה האוסטרו-הונגריה. בתקופת מלחמת העולם הראשונה עסקה החברה בייצור מלחמתי. 40% מדגמי המכוניות יוצאו ל-רוסיה, יפן, דרום אמריקה וניו זילנד. לאחר המלחמה החלה החברה לייצר גם משאיות, אך ב-1924 נקלעה לקשיים כלכליים ונפגעה עקב שרפה במפעליה, מה שהוביל אותה להתמזגות עם חברת "סקודה וורקס" (אנ') בשנת 1925, התאגיד התעשייתי הגדול ביותר באוסטרו הונגריה ולאחר מכן בצ'כוסלובקיה. "סקודה וורקס" הולאמה בשנת 1948. לאחר מלחמת העולם השנייה, הופרדה סקודה אוטו מחברת האם "סקודה וורקס". מהפכת הקטיפה בצ'כוסלובקיה הביאה להפרטת החברה, וב-16 באפריל 1991 הפכה סקודה לחברת בת של פולקסווגן. להנצחתם של האחים לורין את קלמנט, סקודה מייצרת מכוניות פאר בשם: "לורין את קלמנט". "Laurin & Klement A" - יוצר בשנת 1905. "Laurin & Klement B" - יוצר בשנת 1906. "Laurin & Klement C" - יוצר בשנת 1906. "Laurin & Klement E" - יוצר בשנת 1906. "Laurin & Klement B2" - יוצר בשנת 1907. "Laurin & Klement C2" - יוצר בשנת 1907. "Laurin & Klement FC" (מכונית מרוץ) - יוצר בשנת 1907. "Laurin & Klement FCS" (מכונית מרוץ) - יוצר בשנת 1907. "Laurin & Klement BS" - יוצר בשנת 1908. "Laurin & Klement EN" - יוצר בשנת 1909 "Laurin & Klement FCR" (מכונית מרוץ) - יוצר בשנת 1909. "Laurin & Klement ENS" - יוצר בשנת 1910. "Laurin & Klement T / Ta" - יוצר בשנת 1914. "Laurin & Klement MK6 (Laurin & Klement MK6 / 445 / 450)" - יוצר בשנת 1920. "Laurin & Klement A (1922) (Laurin & Klement A / 100)" - יוצר בשנת 1922. "Laurin & Klement 105" - יוצר בשנת 1923. "Laurin & Klement 150" - יוצר בשנת 1923. "Laurin & Klement 350" - יוצר בשנת 1925. "Laurin & Klement 110" - יוצר בשנת 1925. "Laurin & Klement 120" - יוצר בשנת 1925. "Laurin & Klement 360", קרויה גם "סקודה 360" - יוצר בשנת 1926. אופניים "לורין את קלמנט" אופנים "לורין את קלמנט" שנת 1896 דגם אופנוע "Laurin & Klement, motorcycle type B" שנת 1903 דגם אופנוע "Laurin & Klement דגם "LaurinKlement Voiturette TypA" שנת 1905 "לורין את קלמנט" תלת אופן דגם "Laurint & Klement BS" שנת 1907 דגם "Laurin & Klement G" דגם "Laurin & Klement 110", שנת 1925 (קרו גם: "סקודה 110") אוטובוס "לורין את קלמנט" סקודה מדיה וקבצים בנושא לורין את קלמנט בוויקישיתוף "לורין את קלמנט" (בצ'כית) auta5p.eu/katalog/laurin_klement/l "לורין את קלמנט" skoda-auto.com/world/laurin-klement מכוניות "לורין את קלמנט" - סקודה skoda.com.sg/why-skoda/laurin-and-klement
אליהו בן חיים (ראנ"ח)

רבי אליהו בן חיים, המכונה גם ראנ"ח (ה'ר"צ, 1530 [בקירוב] - השע"ג, 1613) היה רב טורקי, חכם באשי, ומראשוני האחרונים. נולד בסביבות שנת ר"ץ באדריאנופול, לאביו רבי ברוך בן חיים. למד בעירו אצל רבי מרדכי מטלון, ונודע כאחד התלמידים החכמים והמיוחדים. לאחר מכן לימד תורה בבתי מדרש שונים בעיר. בשנת ה'של"ה, 1575, עזב את אדריאנופול ועבר לקושטא, בירת טורקיה, שם התמנה לרב ולחכם באשי. בעת שבתו על כיסא הרבנות הורצו אליו אלפי שאלות. עמד בקשרים טובים עם חכמי דורו, ובהם רבי יוסף מטראני, מהרשד"ם, רבי שמואל יפה-אשכנזי, מהרש"ך, ועוד. נפטר בשנת שע"ג ונטמן בקושטא. בתו נישאה לרבי משה בנבנשתי. בנו יחידו נפטר בחיי אביו. רוב כתביו נשדדו ואבדו. מבין ספריו שרדו: שו"ת ראנ"ח תשובות שנספחו לספר מים עמוקים, לרבי אליהו מזרחי (הרא"ם). "שיטה" על מסכת כתובות. נדפס יחד עם השו"ת. הנותן אמרי שפר או תנא דבי אליהו- דרשות. רבי אליהו בן חיים, באתר דעת רבי אליהו בן חיים, באתר ישיבה רבי אליהו בן חיים. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
ויליאם לי (יזם סיני)

לי בין או בכינויו המערבי ויליאם לי (בסינית: 李斌; פין-יין: Lǐ Bīn; נולד ב-9 באוגוסט 1974) הוא מיליארדר ויזם היי-טק סדרתי סיני. לי ידוע בעיקר כמייסד ומנכ"ל חברת הרכבים החשמליים החדשנית ניאו, אשר בשלה הוא מכונה "אילון מאסק הסיני". בדצמבר 2020 פורבס העריך את שוויו בכ-7.8 מיליארד דולר. לי ייסד, והשקיע במעל 40 חברות בתחום האינטרנט, ותעשיית רכב. לי נולד ב-1974 באנחויי בחווה לייצור חלב, הוא עבד בזמן שלמד בבית הספר. מגיל 7 הוא ומשפחתו חסכו כסף כדי שיוכל ללמוד באוניברסיטה. הוא אכן למד לבסוף באוניברסיטת בייג'ינג וסיים עם תואר ראשון בסוציולוגיה ומשפט. יזם השנה של GQ לשנת 2017 איש השנה של אגודת סוחרי הרכב 2017 נבחר לאחד מעשרת האישים המובילים בתחום הכלכלה בסין בשנת 2017 "William Li". Forbes (באנגלית). נבדק ב-2019-02-25. "Tesla's success sparks China's electric cars race - Business - Chinadaily.com.cn". www.chinadaily.com.cn. נבדק ב-2019-02-25. "Day 2 Sends Nio's Shares Flying 76% - capitalwatch.com - via @CapitalWatchCom". www.capitalwatch.com. נבדק ב-2019-02-25.
ויליאם לי

האם התכוונתם ל... ויליאם לי (עבד) – עבדו של ג'ורג' וושינגטון ויליאם לי (יזם סיני) – מייסד NIO ויליאם לי (ממציא) – ממציא אנגלי מהמהאה ה-16
משה יס

משה אהרון יס (באנגלית: Moshe Aaron Yess;‏ 18 באפריל 1945 - ד' בשבט ה'תשע"א, 8 בינואר 2011) היה מוזיקאי יהודי אורתודוקסי, מלחין ואיש בידור ממונטריאול, קוויבק, קנדה. וחבר בקהילת חב"ד המקומית, יס היה מופיע בקביעות באירועי הבית חב"ד המקומי, וגם בפסטיבלים מוזיקליים כלליים בנוסף לקונצרט השנתי של האסק. בשנות השישים הופיע יס יחד עם דייוויד קרוסבי, ג'פרסון איירפליין ואף עם להקת הארגון, למשך זמן הוא אף היה חלק מלהקת מוזיקה פסיכדלית, בשם Research 1-6-12, שהוציאה אלבום אחד בשנת 1968, כסולן הוא הופיע בלאס וגאס, רינו, ועוד במות מוכרות. ב-1978, הוא עבר מהוליווד, קליפורניה לירושלים, שם נרשם לישיבת דבר ירושלים, שם פגש את הרב שלום לוין, שהיה לרבו בהלכה, ולשותפו בהוצאת אלבום מגמה. הם דיברו על רתימת המוזיקה האמריקאית כדי לתקשר ליופי והערכים שביהדות, כך נולד הרעיון להפיק את "מגמה". אחד מלהיטיו המפורסמים של יס היה "מיי זיידי", בו המשורר מספר על זכרונותיו מסבו, שהיה הקשר האחרון שלו ליהדות. זיידי ביידיש הוא סבא, והוא נגע בכמה דורות של יהודים אמריקאים וקנדים. להיטים אחרים במגמה היו "לא הולך לעבוד בשבת" ו"לא מתבייש". יס חבר לאייבי רוטנברג להפקת סדרה לילדים בשם מכונת המידות המופלאה, כאשר הוציא רוטנברג את החלק הרביעי אחר פטירתו של יס, הוא הקדיש אותו לזכרו. בשנות ה-90 הוא הקים להקת רוק בשם Burnt Offering, בברכת הרבי מלובביץ', הוא נהיה חסיד חב"ד והקים אתר לקידום דעותיו החב"דיות. יס פרש מן המוזיקה בשנותיו האחרונות עם היחלשות בריאותו, משה יס נפטר מסרטן ב-8 בינואר 2011 בטוסון, אריזונה, הוא היה בן 65 במותו. אופני התורה המדהימים 1–3 אמנות מחקה חיים הדי ירושלים: מופע הילדים היהודים עם אייבי רוטנברג: מסעות 1–3 כן יברך עם שיריו של ברוך חייט עם אייבי רוטנברג: מכונת המידות המופלאה 1–3 מגמה מגמה: קונצרט פרידה מגמה: אלוקים חי וקיים בירושלים מגמה: הלהיטים הגדולים ללא מגבלות פינטל ייד הפרויקט המלכותי: סיפור פורים רובורג רוק לגאולה שירים על בטיחות שבת במחשבתי סיפורים מטופשים על חלם ועוד סיפורים שסיפר לי סבא 1–3 סיפור תיבת נוח סיפור יונה והדג הגדול משיח עם שיריו של אבי פיאמנטה המורשת של יס - מחווה למוזיקה של משה יס אתר האינטרנט הרשמי של משה יס משה יס, באתר MusicBrainz (באנגלית) משה יס, דף שער בספרייה הלאומית המוזיקאי משה יס נפטר בגיל 65, באתר COLIVE The Greatest Hits of Megama... Plus!, album description on jewishjukebox.com, מאורכב במכונת הזמן (ארכיון) "Rabbi Yess" http://chabad.info/index.php?url=article_en&id=21746 Moshe Yess, Noted Composer and Singer Passes Away, crownheights.info; accessed January 12, 2018. "Art Imitates Life". Mosheyess.ca. נבדק ב-12 בינואר 2018. {{cite web}}: (עזרה) "Megama Album (1980)". Mosheyess.ca. נבדק ב-12 בינואר 2018. {{cite web}}: (עזרה) "God is alive and well - MosheYess.ca". Mosheyess.ca. נבדק ב-12 בינואר 2018. {{cite web}}: (עזרה) "MosheYess.ca - No Limitations Album by Moshe Yess". Mosheyess.ca. נבדק ב-12 בינואר 2018. {{cite web}}: (עזרה) "Moshe Yess - Pintele Yid Album - Moshe Yess.ca". Mosheyess.ca. נבדק ב-12 בינואר 2018. {{cite web}}: (עזרה) Moshe Yess on Mostly Music "MosheYess.ca - Rock for The Redemption - Album by Moshe Yess". Mosheyess.ca. נבדק ב-12 בינואר 2018. {{cite web}}: (עזרה) "Safety Album by Moshe Yess". Mosheyess.ca. נבדק ב-12 בינואר 2018. {{cite web}}: (עזרה) "♫ - Various Artists. Listen @cdbaby". Store.cdbaby.com. אורכב מ-המקור ב-2018-01-07. נבדק ב-12 בינואר 2018. {{cite web}}: (עזרה)
פיוטר מלכובסקי

פיוטר מלכובסקי (בפולנית: Piotr Małachowski; נולד ב-7 ביוני 1983) הוא אתלט פולני. הוא פעמיים סגן אלוף אולימפי (בייג'ינג 2008 וריו דה ז'ניירו 2016), אלוף עולם (בייג'ינג 2015), פעמיים סגן אלוף עולם (ברלין 2009 ומוסקבה 2013) ופעמיים אלוף אירופה (ברצלונה 2010 ואמסטרדם 2016) בזריקת דיסקוס. בשנים 2013–2015 דורג ראשון בעולם. מדורג במקום החמישי בכל הזמנים בזריקת דיסקוס (71.84 מטר). באולימפיאדת בייג'ינג (2008) זכה מלכובסקי במדליית כסף בתוצאה של 67.82 מטר, אחרי גרד קנטר מאסטוניה (68.82 מטר) ולפני וירגיליוס אלקנה מליטא (67.79 מטר). באליפות העולם שנערכה בברלין באוגוסט 2009 זכה מלכובסקי במדליית כסף בזריקת דיסקוס בתוצאה של 69.15 מטר, אחרי רוברט הרטינג מגרמניה (69.43 מטר) ולפני גרד קנטר (66.88 מטר). באליפות אירופה שנערכה בברצלונה בסוף יולי 2010 זכה מלכובסקי במדלייתז הב בשיא אליפות חדש של 68.87 מטר, לפני רוברט הרטינג (68.47 מטר) ורוברט פזקאש מהונגריה (66.43 מטר). באליפות העולם שנערכה בטגו, קוריאה הדרומית באוגוסט 2011 הוא סיים במקום תשיעי בזריקת דיסקוס בתוצאה של 63.37 מטר. באולימפיאדת לונדון (2012) הוא סיים במקום חמישי בזריקת דיסקוס בתוצאה של 67.19 מטר בתחרות שנערכה בהנלו ב-8 ביוני 2013 קבע מלכובסקי בזריקת דיסקוס שיא פולין חדש של 71.84 מטר במכל הזמנים, תוצאה המדרגת אותו במקום חמישי בכל הזמנים. באליפות העולם שנערכה במוסקבה באוגוסט אותה שנה הוא זכה בפעם השנייה במדליית כסף בזריקת דיסקוס בתוצאה של 68.36 מטר, אחרי רוברט הרטינג (69.11 מטר) ולפני גרד קנטר (65.19 מטר). באליפות אירופה שנערכה בציריך באוגוסט 2014 סיים מלכובסקי במקום רביעי בזריקת דיסקוס בתוצאה של 63.54 מטר. באליפות העולם שנערכה בבייג'ינג באוגוסט 2015 זכה מלכובסקי במדליית זהב בזריקת דיסקוס בתוצאה של 67.40 מטר, לפני פיליפ מילנוב מבלגיה (66.90 מטר) ורוברט אורבנק בן ארצו (65.18 מטר). באליפות אירופה שנערכה באמסטרדם בתחילת יולי 2016 זכה מלכובסקי בפעם השנייה במדליית זהב בזריקת דיסקוס בתוצאה של 67.06 מטר, לפני פיליפ מילנוב (65.71 מטר) וגרד קנטר (65.27 מטר). באולימפיאדת ריו דה ז'ניירו (2016) הוא זכה במדליית כסף בתוצאה של 67.55 מטר, אחרי כריסטוף הרטינג (68.37 מטר) ולפני דניאל יזינסקי (67.05 מטר), שניהם מגרמניה. באליפות העולם שנערכה בלונדון באוגוסט 2017 הוא סיים במקום חמישי בזריקת דיסקוס בתוצאה של 65.24 מטר. באליפות אירופה שנערכה בברלין ב-2018 הוא פסל את שלושת הניסיונות שלו. זריקת דיסקוס: 71.84 מטר (2013) מדיה וקבצים בנושא פיוטר מלכובסקי בוויקישיתוף פיוטר מלכובסקי, ברשת החברתית פייסבוק פיוטר מלכובסקי, באתר הוועד האולימפי הבין-לאומי פיוטר מלכובסקי, באתר olympedia.org פיוטר מלכובסקי, באתר התאחדות האתלטיקה הבין-לאומית פיוטר מלכובסקי, באתר ליגת היהלום פיוטר מלכובסקי, באתר Track and Field (גברים)
דאגלס C-47 דקוטה

דאגלס C-47 דקוטה (אנגלית: Douglas C-47 Skytrain) הוא מטוס תובלה דו מנועי מתוצרת ארצות הברית. מטוס הדאגלס C-47 (דקוטה) היה בשירות חיל האוויר הישראלי במשך 52 שנים ויצא משירות בשנת 2001. יותר מ-14,000 מטוסי דקוטה יוצרו עד היום, והוא נחשב לאחד מפלאי התעופה, ועדיין נמצא בשירות אזרחי וצבאי בעולם. אף על פי שישנם מטוסים נוחים ויעילים מן הדקוטה, השימוש בו נמשך, בגלל הוצאות תפעול המטוס הנמוכות יחסית ובזכות אורך חייו הארוך ואמינותו הגבוהה. הדקוטה סימן כמה מאבני הדרך החשובות בתולדות התעופה. בשנות ה-30, המטוס הציע רמת נוחות גבוהה כמטוס נוסעים, ושימש במספר חברות תעופה. כמטוס צבאי, הדקוטה היה בין כלי התעופה שהכריעו את ניצחון בעלות הברית במלחמת העולם השנייה. בעקבות ביצועי מנועים נמוכים ומיושנים, חברת TWA החליטה באמצע שנות ה-20 להחליף אותם. בתחילת שנות השלושים, פרסמה מכרז עם דרישות מתקדמות כמו קיבולת גדולה בתא הנוסעים, טווח טיסה גדול ומהירות גבוהה. בנוסף, דרישה למטוס שיוכל להמשיך לטוס, גם אם אחד ממנועיו מתקלקל תוך כדי טיסה. מספר ימים לאחר מכן, חברת מקדונל דאגלס זכתה במכרז, והמטוס הראשון שלה המריא ביולי 1933. שבע שנים לאחר מכן, צבא ארצות הברית גייס ורכש אותו כמטוס צבאי. נשיא ארצות הברית הורה לגייס את כל מטוסי הדקוטה האזרחיים, אחרי כניסתה של ארצות הברית למלחמת העולם השנייה. למטוסים אלה היו מספר תפקידים במלחמה כגון אספקת ציוד, הטסת חיילים, עזרה בפינוי נפגעים והצנחה. בפברואר 1948, נשלח בוריס סניור לדרום אפריקה כדי למצוא מטוסים לרכישה עבור חיל האוויר, והוא זה שהמליץ על מטוסי הדקוטה. חיל האוויר קיבל את המלצתו, והמטוסים הראשונים הגיעו לארץ ב-1948. בתקופת מלחמת העצמאות, הפעיל חיל האוויר מטוסי דקוטה למשימות תובלה והפצצה. לצורך שימוש בדקוטה למשימת הפצצה, היו מפרקים את דלתות המטוס לפני המראתו, ואיש צוות היה זורק את הפצצות ידנית, דרך פתחי המטוס הפתוחים. בזמן מלחמת העצמאות השתתף הדקוטה בתקיפות בכל החזיתות, כולל דמשק, קוניטרה, עזה, באר שבע ואל-פאלוג'ה. הדקוטה השתתף גם במבצע אבק לאספקה לנגב, ובמבצע עובדה לכיבוש אילת, לצד מטוסי הקומנדו והסקיימסטר. בתחילת שנות ה-50, מספר מטוסים שימשו לטיסות מחוץ לישראל ולאימונים של הצנחנים. לקראת מבצע קדש, טייסת הדקוטה תוגברה במטוסים נוספים שהושאלו מחיל האוויר הצרפתי. ב-29 באוקטובר 1956, המריאו מטוסי הדקוטה מבסיס עקרון, ועל סיפון כל מטוס 25 צנחנים. המטוסים טסו במהירות גבוהה ובגובה נמוך עד תחילת ההצנחה, ואז עלו לגובה 450 מטר לצורך ההצנחה. במבצע קדש, ביצעו מטוסי הדקוטה גיחות אספקת ציוד, פינוי פצועים וטיסות סיור. בנוסף השתתפו בפעילויות לוחמה פסיכולוגית כאשר טסו בגובה נמוך מעל אבו עגילה והפעילו רמקולים רבי עוצמה שקראו למצרים להיכנע. בשנות ה-70, מטוסי הדקוטה שימשו את טייסת 122 למשימות תובלה, סיור, ומשימות מיוחדות. במלחמת יום הכיפורים, בוצע שימוש במטוסים למשימות תובלת כוח אדם וציוד, פינוי נפגעים ולוחמה אלקטרונית. מטוסי הדקוטה שימשו את טייסת 122 עד לאוגוסט 2000, שאז הוצאו משימוש. במקומם, החלו להשתמש בשנת 2002, במטוסי הנחשון מסוג גאלפסטרים 5. בכל מטוס דקוטה, מול הדלת הראשית, היה מותקן שלט מתכת שעליו נכתב: "התחליף היחידי לדקוטה הוא מטוס דקוטה אחר" (ראו תמונה משמאל). מדיה וקבצים בנושא דאגלס C-47 דקוטה בוויקישיתוף דאגלס C-47 דקוטה באתר חיל אוויר דאגלס C-47 דקוטה, באתר אנציקלופדיה בריטניקה (באנגלית) אחרי 53 שנה - חיל האוויר נפרד מה"דקוטה", באתר ynet בלדה לדקוטה, בעמוד הפייסבוק של מוזיאון חיל-האוויר, 22 בינואר 2021
חטנגה

חטנגה (ברוסית: Хатанга) הוא כפר בסובייקט הפדרלי קרסנויארסק ברוסיה, ואחד מהיישובים הצפוניים בה. הכפר ממוקם על גדות הנהר חטנגה (אנ') בחצי האי טיימיר, בגובה של 30 מטר מעל פני הים. נכון למפקד האוכלוסין שנערך ברוסיה בשנת 2010, אוכלוסיית הכפר מונה 2,645 תושבים. משמעת שם חטנגה היא "נהר גדול" באבנקית. ההתיישבות בחטנגה החלה במאה ה-17. הכפר משמש כיעד תיירותי לתיירים מערביים המעוניינים לטייל בשממה הטבעית של סיביר. בחטנגה ישנו שדה תעופה (אנ'), מלון, מוזיאון לתולדות הטבע ותחנת דיווח על מזג האוויר. הכפר ממוקם קרוב למכתש הפגיעה פופיגאי - מכתש בצפון סיביר שנוצר כתוצאה מפגיעת אסטרואיד. מדיה וקבצים בנושא חטנגה בוויקישיתוף אתר האינטרנט הרשמי של חטנגה (ברוסית) ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
ארני קלברלי

ארנסט אלברט "ארני" קלברלי (באנגלית: Ernest Albert "Ernie" Calverley; ‏30 בינואר 1924 – 20 באוקטובר 2003) היה כדורסלן ומאמן כדורסל אמריקאי, אשר שיחק בליגת ה-BAA בין השנים 1946–1949. קלברלי נולד בעיר פוטאקט שברוד איילנד, ובין השנים 1943–1946 למד באוניברסיטת רוד איילנד. בעונת 1945/1946 העפילה רוד איילנד לגמר "טורניר ההזמנה הלאומי" (NIT), אשר נחשב באותה תקופה לטורניר המכללות היוקרתי ביותר, אך הפסידה במשחק הגמר מול אוניברסיטת קנטקי, בתוצאה 45–46. בשנת 1946 הצטרף לקבוצת פרובידנס סטימרולרס, לקראת עונת הבכורה של ליגת ה-BAA (לימים ליגת ה-NBA). בעונתו הראשונה הוביל את כל שחקני הליגה עם ממוצע של 3.4 אסיסטים בממוצע למשחק, אליהם הוסיף 14.3 נקודות למשחק (מקום שישי בליגה), ונבחר לחמישייה השנייה של העונה. גם בעונה הבאה הוביל את ה-BAA באסיסטים, עם 2.5 בממוצע למשחק. בסיום עונתו השלישית התפרק מועדון הסטימרולרס, וקלברלי פרש ממשחק, בגיל 25 בלבד. ממוצעיו הכוללים לאורך הקריירה הם 11.9 נקודות ו-3.5 אסיסטים למשחק. בכל 3 עונותיה סיימה פרובידנס עם מאזן ניצחונות שלילי, ומאזנה הכולל היה 46 ניצחונות ו-122 הפסדים (27.4%). בין השנים 1957–1968 שימש כמאמן קבוצת הכדורסל של אוניברסיטת רוד איילנד. ב-20 באוקטובר 2003 נפטר קלברלי, לאחר סיבוך בניתוח השתלת קוצב לב. מדיה וקבצים בנושא ארני קלברלי בוויקישיתוף פרופיל, באתר Basketball-Reference פרופיל, באתר ליגת ה-NBA A Shot To Remember, באתר ספורטס אילוסטרייטד, 18 במרץ 1996 ההודעה על פטירתו של קלברלי, באתר הניו יורק טיימס, 29 באוקטובר 2003 סטטיסטיקות קריירת המשחק של קלברלי, באתר basketball-reference.com ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.